SEAFCO มือทอง! คว้างานก่อสร้างรถไฟฟ้าสายสีชมพู-สีส้ม มูลค่ารวม 210 ลบ.
SEAFCO มือทอง! คว้างานก่อสร้างรถไฟฟ้าสายสีชมพู-สีส้ม มูลค่ารวม 210 ลบ.
28 พ.ย. 2560

บริษัท ซีฟโก้ จำกัด (มหาชน) หรือ SEAFCO เปิดเผยว่า บริษัทได้รับงาน 2 โครงการใหม่เพิ่มเติมสำหรับเดือนพ.ย.60 มูลค่ารวม 210 ล้านบาท ซึ่งไม่รวมภาษีมูลค่าเพิ่ม ประกอบด้วย 1.โครงการก่อสร้างรถไฟฟ้าสายสีชมพู (แคราย-มีนบุรี), ถนนรามอินทรา กทม. ของ บริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน) หรือ STEC ซึ่งเป็นงานเสาเข็มเจาะแบบเหลี่ยม (Barrette Piles) สำหรับรับตัวสถานี (เฉพาะบางสถานีเท่านั้น) โดยงานดังกล่าวไม่รวมค่าวัสดุ ปัจจุบันสถานะของงานจะกำหนดจะทำกลุ่มทดสอบ กลางเดือน ธ.ค.60
2.โครงการรถไฟฟ้าสายสีส้ม ส่วนงานเสริมฐานรากสะพานเดิม (Underpin), ถนนพระราม 9 กทม. ของกิจการร่วมค้า ซีเคเอส ซึ่งเป็นงานเสาเข็มเจาะแบบเหลี่ยม ไม่รวมค่าวัสดุ โดยมีกำหนดเข้าดำเนินการประมาณเดือนก.ย.61